14. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 670/3/127872 της 28 Αυγ./6 Σεπτ. 1980 (ΦΕΚ Β΄ 872) Περί οριστικής απολύσεως των τάξεων του Στρατεύματος των Ελληνίδων κληρωτών προτάκτων των κρινομένων ικανών κατηγοριών τρίτης (1/3) ή τετάρτης (1/4), ως και των τυγχανουσών αναβολής δια λόγους υγείας, κατά την διάρκειαν της εκπληρώσεως της θητείας των. Έχοντες υπ’ όψει: α)Την παρ. 3 του άρθρ. 3 του Νόμ. 705/1977 «Περί στρατεύσεως των Ελληνίδων». β)Το Π.Δ. 636/28.8.1978 «Περί ρυθμίσεως ζητημάτων αφορώντων εις την εθελουσίαν κατάταξιν των Ελληνίδων εις τας Ενόπλους Δυνάμεις». γ)Το Π.Δ. 111/11.2.74 «Περί κρίσεως της σωματικής ικανότητος των στρατευσίμων των κατατασσομένων εις το Στράτευμα, ως και του Στρατιωτικού Προσωπικού εν γένει», ως τούτο ετροποποιήθη και συνεπληρώθη δια του υπ’ αριθ. 719/27.9.78 Π.Δ/τος. δ)Την υπ’ αριθ. 4/22.7.80 Γνωμάτευσιν Συμβουλίου Αρχηγών Γενικών Επιτελείων (ΣΑΓΕ), αποφασίζομεν: 1.Κληρωταί πρότακτοι, κριθείσαι ή κρινόμεναι ικαναί κατηγορίας τρίτης (1/3) ή τετάρτης (1/4), απολύονται οριστικώς των τάξεων του Στρατεύματος. 2.Κληρωταί πρότακτοι, λαμβάνουσαι αναβολήν κατατάξεως λόγω υγείας, απολύονται οριστικών των τάξεων του Στρατεύματος. 3.Κληρωταί πρότακτοι, απολυθείσαι προσωρινώς συνεπεία αναβολής κατατάξεως λόγω υγείας, θεωρούνται οριστικώς απολυθείσαι, από της προσωρινής απολύσεώς των. 4.Λεπτομέρειαι εφαρμογής παρούσης καθορισθώσιν υπό των Κλάδων. 5.Η ισχύς της παρούσης, άρχεται από της δημοσιεύσεώς της, εις την Εφημερίδα της Κυβερνήσεως. 